CELEX: 62021CN0612
Language: bg
Date: 2021-09-30 00:00:00
Title: Дело C-612/21: Преюдициално запитване от Naczelny Sąd Administracyjny (Полша), постъпило на 30 септември 2021 г. — Gmina O./Dyrektor Krajowej Informacji Skarbowej

28.2.2022   
            
            
               BG
            
            
               Официален вестник на Европейския съюз
            
            
               C 95/6
            
         
      Преюдициално запитване от Naczelny Sąd Administracyjny (Полша), постъпило на 30 септември 2021 г. — Gmina O./Dyrektor Krajowej Informacji Skarbowej
      (Дело C-612/21)
      (2022/C 95/10)
      Език на производството: полски
      
         Запитваща юрисдикция
      
      Naczelny Sąd Administracyjny
      
         Страни в главното производство
      
      
         Жалбоподател: Gmina O.
      
         Ответник: Dyrektor Krajowej Informacji Skarbowej
      
         Преюдициални въпроси
      
      
                  1)
               
               
                  Трябва ли разпоредбите от Директива 2006/112/ЕО на Съвета от 28 ноември 2006 година относно общата система на данъка върху добавената стойност (1), и по-специално член 2, параграф 1, член 9, параграф 1 и член 13, параграф 1, да се тълкуват в смисъл, че община (орган на публична власт) действа в качеството на данъчнозадължено лице по ДДС, когато реализира проект, чиято цел е увеличаване на дела на възобновяемите енергийни източници, задължавайки се по силата на гражданскоправен договор, сключен със собственици на недвижими имоти, да внедри и монтира системи за възобновяеми енергийни източници в техните недвижими имоти, а след като изтече определено време да прехвърли собствеността върху тези системи на собствениците на недвижими имоти?
               
            
                  2)
               
               
                  При утвърдителен отговор на първия въпрос, трябва ли в данъчната основа по смисъла на член 73 от тази директива да се включи полученото от общината (орган на публична власт) съфинансиране с европейски средства за реализиране на проекти, свързани с възобновяеми енергийни източници?
               
            
         (1)  ОВ L 347, 2006 г., стр. 1; Специално издание на български език, 2007 г., глава 9, том 3, стр. 7.